குமிழ் தவளை

குமிழ் தவளை (Raorchestes chalazodes) இது ரகோபோரிடே என்ற குடும்பத்தைச் சேர்ந்த ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் காணப்படக்கூடியது. மிக அரிதான, அழியும் தருவாயில் உள்ள தவளை ஆகும். 136 ஆண்டுகளுக்குப் பிறகு மேற்குத் தொடர்ச்சி மலையில் உள்ள களக்காடு முண்டந்துறை புலிகள் காப்பகத்தில் மீண்டும் கண்டறியப்பட்டுள்ளது. இத்தவளையின் முட்டை தலைப்பிரட்டையாக மாறாமல், நேரடியாகச் சிறு தவளையாக மாறிவிடும் சிறப்புத்தன்மை கொண்டது.

விளக்கம் 
இதில் பெண் தவலையானது 28 மிமீ (1.1 அங்குலம்) நீளமுடையன. இவற்றின் உடல் பச்சை நிறமுடையவையாக இருக்கும். அடிப்பகுதி வெள்ளை நிறத்தோடும், இடுப்புப் பகுதியில் கரு நீல புள்ளிகள் உள்ளன. இதன் தனித்துவமான அடையாளமாக இதன் விழிபடலத்தில் தங்கநிற திட்டுகள் கானப்படும்.

மேற்கோள்கள்

தவளைகள்
நிலநீர் வாழிகள்